Diari Oficial de la Generalitat Valenciana


Sumari del DOGV 5885, del 04-11-2008 (2008/12924)

Judici verbal 839/2007. Notificació de la sentència a Francisco Javier Monreal Astruga.
---------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12156


Data del document
:   25-09-2008

Organisme emissor
:   Jutjat de Primera Instància Número 11 de València

Tipus de document
:   Edicte

Descriptors 

:   * sistema judicial

Judici verbal 839/2007. Notificació de la sentència a Francisco Javier Monreal Astruga. [2008/12179]  
En les actuacions de judici verbal de desnonament número 839/2007, que se segueixen en este Jutjat a instàncies d'Amparo Guanter Martínez, contra Francisco Javier Monreal Astruga, s'ha dictat la resolució següent:  
«Sentència número 150/2008   
València, 18 de juliol de 2008   
Jutge: Isabel Tena Franco.  
Procediment: judici verbal número 839/2007.  
Demandant: Amparo Guanter Martínez.  
Procurador: Antonio García-Reyes Comino.  
Lletrat: Rosario Aranegui Gascó.  
Demandat: Francisco Javier Monreal Astruga.  
Objecte del judici: desnonament per falta de pagament de les rendes o quantitats degudes.  
Fets  
Primer. Que el procurador esmentat, en la representació que exerceix, va deduir una demanda contra el demandat esmentat, sobre el desnonament per falta de pagament de les rendes o quantitats degudes i reclamació de rendes, en el contracte subscrit en data 15 de maig de 2007, relatiu a la finca sítia a Carpesa, València, carrer de Garcés, número 19, 34a; l'acció es fonamenta en l'impagament de les rendes produïdes des de maig de 2007 (15 dies), juny de 2007 i successius, a raó de 450 euros/mes, cosa que fa un import de 675 euros.  
Segon. Una vegada admés a tràmit el procediment, es va assenyalar una data per a la vista, citant-se les parts, amb l'advertència al demandat que si no hi compareixia, s'efectuaria el desnonament de l'objecte d'arrendament.  
Tercer. Que el demandat no va comparéixer al judici, malgrat que havia estat citat en la forma legal, i després d'haver-se concedit la paraula al demandant que sí que hi havia comparegut, va ratificar la seua demanda, incrementant la quantitat líquida per altres impagaments de renda produïts des de la interposició de la demanda, amb el consegüent deute d'un total de 6.777,81 euros en concepte de rendes i quantitats assimilades, i va sol·licitar que es dictara una sentència conforme a la petició que consta.  
Quart. Ha quedat acreditat que el demandat Francisco Javier Monreal Astruga no ha pagat a la part actora, íntegrament, les rendes i quantitats degudes produïdes per l'arrendament que uneix les parts sobre la finca urbana sítia a Carpesa, València, carrer de Garcés, número 19, 34a, des del mes de maig de 2007 (15 dies) i successius, a raó de 450 euros mes, per un import total de 6.777,81 euros, en concepte de rendes i quantitats assimilades.  
Fonaments de dret  
Primer. Acció de resolució de l'arrendament.  
En esta relació juridicoprocessal l'actora exerceix l'acció de desnonament per falta de pagament de rendes o quantitats degudes, pretenent la resolució de l'arrendament per esta causa.  
Mitjançant el contracte d'arrendament, se cedeix un immoble a una persona, per un temps determinat i preu cert, creant-se així una relació jurídica que origina drets i deures entre les parts, destacant-se en este sentit, les obligacions principals, consistents en el lliurament de la possessió de l'objecte llogat per l'arrendador i el pagament per l'arrendatari de la renda convinguda així com les quantitats degudes. Atés l'incompliment de la seua obligació principal per l'arrendatari, la llei concedeix a l'arrendador la possibilitat d'acudir a un judici sumari especial, el desnonament, en el qual se sol·licita la resolució del contracte d'arrendament i la recuperació del bé arrendat, basant-se en l'article 27.2.a de la Llei d'Arrendaments Urbans vigent.  
Que vist que no ha comparegut la part demandada a l'acte del judici malgrat haver estar citada en la forma escaient, amb l'advertència que si no compareixia per si mateixa o per un apoderat legítim se'n declararia el desnonament sense citar-la o oir-la més, pertoca, de conformitat amb l'article 440.3 de la Llei d'Enjudiciament Civil, dictar una sentència que declare el desnonament de forma immediata.  
Segon. Acció de reclamació de rendes o quantitats degudes.  
També exerceix l'actora de forma acumulada una acció en reclamació de rendes o quantitats degudes produïdes de l'arrendament esmentat en els fets provats, fonamentant la seua petició en l'obligació legal de l'arrendatari de satisfer l'arrendador la renda convinguda i les quantitats degudes (art. 27 LAU adés referit).  
Respecte d'esta acció, una valoració conjunta de la prova practicada, de la qual pertoca destacar la documental aportada, permet declarar provat que l'arrendatari hui demandat, el qual, a més a més, no ha acreditat cap fet impeditiu, extintiu o excloent de l'obligació que ens ocupa, deu a l'actor el concepte de rendes o quantitats procedents de l'arrendament, que en esta resolució es resol en la suma de 6.777,81 euros en concepte de rendes i quantitats assimilades.  
Tercer. Costes.  
D'acord amb el que estableix l'article 394.1 de la Llei d'Enjudiciament Civil, atés que s'ha estimat la demanda, es condemna la part demandada a pagar-ne les costes processals.  
Atesos els preceptes legals esmentats i els restants aplicables de forma general i pertinent;  
Dispositiva  
Estime la demanda formulada per Amparo Guanter Martínez contra Francisco Javier Monreal Astruga, rebel, i declare resolt el contracte d'arrendament que uneix les parts, per falta de pagament de les rendes i quantitats degudes, condemnant el demandat, una vegada siga ferma esta sentència, a deixar lliure, vàcua i a disposició de l'actora la finca urbana arrendada sítia a Carpesa, València, carrer de Garcés, número 19, 34a, advertint-la de llançament si no ho fa així, i a pagar a l'actor la suma de 6.777,81 euros en concepte de rendes i quantitats assimilades, i les altres que vencen; es fa condemna expressa en costes a la part demandada.  
Contra esta sentència, es pot interposar un recurs d'apel·lació, que caldrà preparar en el termini de cinc dies des de la seua notificació; serà un requisit indispensable per a admetre'l a tràmit, acreditar que s'han pagat les rendes vençudes i les que d'acord amb el contracte calga pagar de bestreta.  
Esta és la meua sentència que, jutjant en esta instància, pronuncie, mane i firme».  
I perquè així conste i valga de notificació en la forma escaient de la sentència dictada en estes actuacions al demandat rebel, Francisco Javier Monreal Astruga, en parador ignorat, expedisc, segelle i firme este edicte.  
   
València, 25 de setembre de 2008.- La secretària judicial: Inmaculada Ripollés Martínez.